Arutelu:Tasand

message: Siin peetakse silmas sellist kolmemõõtmelist ruumi, mis koosneb punktidest. Kolmemõõtmeline eukleidiline ruum vastavas artiklis koosneb aga vektoritest. Neid saab samastada ainult juhul, kui on valitud koordinaatide alguspunkt. Me peame nende mõistete eristamiseks midagi ette võtma. Andres 17. veebruar 2009, kell 08:24 (UTC)
replies: text: Ei. Tegu on sisuliselt ühe ja sama mõistega. --Hardi 17. veebruar 2009, kell 13:29 (UTC)
replies: text: : Ruum ise võib ju sama olla, aga ruum kui punktide hulk ja ruum kui vektorite hulk on erinevad mõisted; me ei saa neid samas kontekstis silmas pidada. Kõnealuse lingi puhul aga niisugune mõisteline nihe leiab aset. Andres 17. veebruar 2009, kell 17:38 (UTC)
Selles artiklis on juttu punktidest ja sirgetest, artiklis Eukleidiline ruum vektoritest. See link ei täida praegu oma otstarvet. Andres 9. mai 2009, kell 12:53 (UTC)

text: Täiendasin artiklit pisut. Nõustun, et viide ei täitnud oma ülessannet, seega lihtsustasin definitsiooni, et see ei oleks segane ja mitmesti mõistetav. Ning Eukleidiline ruum on afiinne ruum (kus ei pruugi olla tutvustatud teljestiku, ning punktide vahelist kaugust ei pruugi olla võimalik leida), kus lisaks on defineeritud skalaarkorrutis. --Margusmartsepp 15. veebruar 2011, kell 19:08 (EET)

message: Praegune definitsioon on ilmselgelt ebaadekvaatne, sest kahemõõtmeline ruum ei pea olema tasand. Andres 16. veebruar 2011, kell 12:01 (EET)
replies: text: Lisasin definitsiooni ühe sõna, kuid ka uuel kujul on see üsnagi mittemidagiütlev. --Hardi 17. veebruar 2011, kell 00:58 (EET)
replies: text: : Lisaks ei ole ta ka uuel kujul adekvaatne, sest tasandil on kahemõõtmelisi alamruume, mis ei ole tasandid. (Muidugi oleneb see sellest, millist ruumimõistet kasutada.)

text: : Sõna "tasand" väljendab tervet mõistete perekonda, aga kõik need mõisted lähtuvad  ühel või teisel moel elementaargeomeetrilisest tasandimõistest. Artikli alguses tuleks minu arust selgitada seda mõistet ning siis mainida, et  sellel on täpsustusi, üldistusi ja laiendusi. Definitsiooni alguses esitada ei saa, sest elementaargeomeetrias on tegu algmõistega. Pakun, et esitus peaks jagunema alajaotusteks, millest esimeses tuleks  rääkida tasandi mõistest elementaargeomeetriast koos selle täpsustustega analüütilises geomeetrias ning järgmistes jaotustes teistest tasandimõistetest (sealhulgas tasanditest lõplikes geomeetriates). Andres 17. veebruar 2011, kell 11:35 (EET)

message: Pilt oli liiga suur. Tegin ta väiksemaks, aga nüüd ta enam ei liigu. Mis selle pildiga õieti öelda tahetakse? Andres 16. veebruar 2011, kell 14:11 (EET)
replies: text: Peaks piisama teatest, et : "Pildil klõpsates avaneb animatsioon". Tasand on 2 dimensiooniline ruum, ning fikseeritud hetkel saab temast luua vaid projektsiooni, animatsioon aga võimaldab vaatepunkti muuta ja näidata tasandi olemust. Lisaks tasandile on näidatud tema normaalvektor ja punkt tasandil. See tundub lihtne, kuid nii mõnedki ei saa sellest aru, sest 3-d ruumi mõistmine ja ettekujutus on inimestel erinev. Lisaks pole siit veel aru saada, et tasandil ei ole ühte konkretset normaalvektorit, vaid tal on neid lõpmata palju. Normaalvektor on vektor, mis asetseb sirel, mis on tasandiga risti (st. mõlemal pool tasandit. Vahel öeldakse, et normaalvektori suuna määrab parema käe reegel). Kuna vikipedias pole veel artiklit pind, tasapind, tasane pind, pinna tasand,  lõike tasand jne., siis ei võibolla ei pruugi 'tavaline inimene' neid sassi ajada ja ei ilmne vajadust 3d's neid näha. Igastages sai ta loodud, sest oli pisut aega, ning oskasin. --Margusmartsepp 17. veebruar 2011, kell 16:34 (EET)
replies: text: : Kas saaks talle panna väiksema fikseeritud suuruse, nii et ta ikkagi käima läheks? Andres 17. veebruar 2011, kell 16:44 (EET)
replies: text: :: Sellega kaasneb rohkem, kui mõni komplikatsioon, aga võib proovida. Vahetasin formaadi .ogg vastu. Nüüd töötab skaleeritavus ja vähemalt täisformaadis on aru saada, mida on kujutatud. Video suurus on 1mb ja theodora videoformaat võimaldab resulutsiooniga 480p esitada kvaliteediga enam-vähem. --Margusmartsepp 17. veebruar 2011, kell 18:48 (EET)

message: Antud artikkel räägib vaid tasandist kolmruumis. Lisada tuleks materjali väljaspool seda tasandikäsitlust. --Hardi (arutelu) 9. november 2012, kell 00:37 (EET)
thread_title:  Lisa materjali